hotchpotch/miracl-hf-unified huggingface dataset:
เท็ดดี ดันน์
เอ็ดเวิร์ด วิลเคส โจไบเดน "เท็ดดี" ดันน์ () เกิดเมื่อวันที่ 30 พฤศจิกายน ค.ศ. 1981 เป็นนักแสดงชาวอเมริกัน เป็นที่รู้จักจากบทบาทดันแคน เคนในซีรีส์ทางโทรทัศน์ของร็อบ โทมัสเรื่อง "Veronica Mars" โดยเขาแสดงเป็นจำนวน 44 ตอน
คิม ข่าน ซากิ
คิม ข่าน ซากิ () หรือในชื่อของ แซก ซึ่งมาจากฉายา ซิกแซก เกิดวันที่ 4 กันยายน ค.ศ. 1982 เป็นนักมวยไทยชาวสิงคโปร์ รุ่นจูเนียร์มิดเดิลเวท รวมทั้งเป็นครูฝึกสอนมวยไทยส่วนบุคคล ซึ่งปัจจุบันประจำอยู่ที่ บีเอกซ์จี สิงคโปร์ อันเป็นที่ที่เขาทำการฝึกฝนและฝึกสอนวิชามวยไทย แซกเป็นแชมป์การแข่งขันมวยไทยต้านภัยยาเสพติด ปี ค.ศ. 2006 และเป็นหนึ่งในผู้เข้าร่วมการแข่งขันเดอะ คอนเทนเดอร์ เอเชีย
แซก เกิดความสนใจในกีฬามวยไทยภายหลังจากที่ได้ชมการต่อสู้ในประเทศไทย แต่ก็ไม่สามารถฝึกฝนได้เนื่องจากไม่มีโรงฝึกมวยไทยในสิงคโปร์ ต่อมามีคนได้เปิดการฝึกอบรม จนกระทั่งเขาสามารถสร้างความน่าสนใจในวงการมวยไทยมือสมัครเล่น เมื่อเขาอายุได้ 18 ปี ก็ได้เข้าร่วมการแข่งขันมวยไทยสมัครเล่นชิงแชมป์โลก แต่เขาเกิดการไหล่เคล็ดในการแข่งขันครั้งแรก ภายหลังจากการฟื้นฟูการบาดเจ็บ แซกได้ทำการฝึกฝนที่สภามวยไทยโลกเป็นเวลาหกเดือนก่อนที่จะกลับสู่สิงคโปร์
แซกได้ผ่านการคัดเลือกเพื่อการเข้าร่วมแข่งขันรายการเดอะ คอนเทนเดอร์ เอเชีย ภายหลังจากที่ชนะการแข่งขันรายการ WMC ซุปเปอร์ไฟท์มวยไทยเฮฟวี่เวทกรังปรีด์ ในสิงคโปร์ แซกได้รับบาดเจ็บที่ไหล่ในรายการท้าชิงครั้งหนึ่งมาก่อน และมีอาการสาหัสมากขึ้นในช่วงระหว่างการต่อสู้กับซีดอฟ ดอร์มินิคเป็นครั้งแรก
ในการแข่งขันรอบสุดท้าย ระหว่างจอห์น เวย์น พาร์ กับยอดแสนไกล แฟร์เท็กซ์ ได้มีการจัดการแข่งขันขึ้นในนัดรีแมทช์ ระหว่างแซกกับซีดอฟ โดยยอมให้มีการชกกันอย่างเต็มที่ การแข่งขันจบลงในยกที่ห้า แพทย์ข้างสนามพบว่าจมูกของซีดอฟหักจากการตีศอกของแซก ส่งผลให้เกิดการทะเลาะกันเล็กน้อยเนื่องจากซีดอฟมีความต้องการที่จะสู้ต่อ
สุขุมพงศ์ โง่นคำ
นายสุขุมพงศ์ โง่นคำ กรรมการในคณะกรรมการปฏิรูปประเทศด้านกฎหมาย ในรัฐบาล พลเอกประยุทธ์ จันทร์โอชา อดีตกรรมการปฏิรูปกฎหมาย อดีตรัฐมนตรีประจำสำนักนายกรัฐมนตรี ในรัฐบาลของนายสมชาย วงศ์สวัสดิ์
นายสุขุมพงศ์ โง่นคำ เกิดเมื่อวันที่ 30 มกราคม พ.ศ. 2496 ที่จังหวัดกาฬสินธุ์ เป็นบุตรชายของ นายประยูร โง่นคำ อดีตสมาชิกสภาผู้แทนราษฎรจังหวัดกาฬสินธุ์ สำเร็จการศึกษาจากโรงเรียนเมืองกาฬสินธุ์ จังหวัดกาฬสินธุ์ และระดับปริญญาตรี คณะนิติศาสตร์ มหาวิทยาลัยธรรมศาสตร์ รุ่นเดียวกันกับนายอดิศร เพียงเกษ และนายโภคิน พลกุล สุขุมพงศ์ โง่นคำ เข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553
หลังจากสำเร็จการศึกษา นายสุขุมพงศ์ โง่นคำ เข้าทำงานที่ธนาคารกรุงเทพ จนก้าวสู่ตำแหน่งผู้จัดการ สาขาหนองคาย และสาขาเพชรบูรณ์ หลังจากนั้นจึงลาออกมาตั้งสำนักงานกฎหมาย และลงสมัครรับเลือกตั้งสมาชิกสภาผู้แทนราษฎร จังหวัดกาฬสินธุ์ ในการเลือกตั้ง พ.ศ. 2544 สังกัดพรรคไทยรักไทย จนได้รับการเลือกตั้ง และได้รับหน้าที่รองเลขาธิการนายกรัฐมนตรี
ต่อมาในการเลือกตั้ง พ.ศ. 2548 นายสุขุมพงศ์ ได้ลงสมัครได้ระบบบัญชีรายชื่อ และเป็นที่ปรึกษาด้านกฎหมายของพันตำรวจโททักษิณ ชินวัตร กระทั่งได้รับตำแหน่งรัฐมนตรีประจำสำนักนายกรัฐมนตรี ในรัฐบาลของนายสมชาย วงศ์สวัสดิ์ ต่อมาในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
ในเดือนพฤษภาคม พ.ศ. 2554 ได้รับแต่งตั้งเป็นกรรมการปฏิรูปกฎหมาย จนครบวาระ 4 ปี ในปี พ.ศ. 2558
ธีระชัย แสนแก้ว
นายธีระชัย แสนแก้ว อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์
นายธีระชัย แสนแก้ว เกิดเมื่อวันที่ 5 กุมภาพันธ์ พ.ศ. 2500 เป็นบุตรของนายปราโมทย์ กับนางทองหงวน แสนแก้ว สำเร็จการศึกษาวิทยาศาสตร์บัณฑิต จากสถาบันราชภัฏอุดรธานี และระดับปริญญาโท สาขาสังคมสงเคราะห์ในกระบวนการยุติธรรม จากคณะสังคมสงเคราะห์ศาสตร์ มหาวิทยาลัยธรรมศาสตร์
ธีระชัย แสนแก้ว มีบุตร 4 คน คือ สุธีรา แสนแก้ว ประชาชาติ แสนแก้ว มินธิรา แสนแก้ว และเศรษฐศาสตร์ แสนแก้ว
นายธีระชัย แสนแก้ว เป็นสมาชิกสภาผู้แทนราษฎร จังหวัดอุดรธานี สังกัดพรรคพลังประชาชน เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์ และเป็นหนึ่งในแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) ซึ่งถูกศาลตัดสินลงโทษจำคุก 6 เดือน ปรับ 10,000 บาท โดยโทษจำคุกให้รอลงอาญาไว้ 2 ปี พร้อมให้จำเลยทั้ง 2 ลงคำพิพากษาของศาลในหนังสือพิมพ์ไทยรัฐและไทยโพสต์ เป็นเวลา 3 วัน จากคดีหมิ่นประมาทนายอภิสิทธิ์ เวชชาชีวะ นายกรัฐมนตรี
ในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งสมาชิกสภาผู้แทนราษฎรจังหวัดอุดรธานี ในสังกัดพรรคภูมิใจไทย
สุชาติ ตันเจริญ
สุชาติ ตันเจริญ อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรจังหวัดฉะเชิงเทรา 8 สมัย อดีตรองหัวหน้าพรรคชาติไทย และพรรคไทยรักไทย อีกทั้งยังเป็นอดีต ส.ส.ในกลุ่ม 16
นายสุชาติ ตันเจริญ เกิดเมื่อวันที่ 11 กุมภาพันธ์ พ.ศ. 2501 จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาสูงสุดระดับปริญญาโท ด้านการบริหารธุรกิจ จาก Notre Dame de Namur University ประเทศสหรัฐอเมริกา
นายสุชาติ ตันเจริญ เป็นบุตรชายของนายวิเชียร และนางสุภา ตันเจริญ อีกทั้งเป็นน้องชายของนายพิเชษฐ์ ตันเจริญ อดีตรัฐมนตรีช่วยว่าการกระทรวงพาณิชย์ และมีศักดิ์เป็นอาของนายณัชพล ตันเจริญ อดีตสมาชิกสภาผู้แทนราษฎร จังหวัดฉะเชิงเทรา ปัจจุบันมีบุตรชาย 2 คน คือ นายคชาภา ตันเจริญ (มดดำ) ดารานักแสดง ดีเจ และ พิธีกรชื่อดัง และนายศักดิ์ชาย ตันเจริญ (มดเล็ก) และใช้ชีวิตคู่นอกสมรสกับ นางสาวนริศรา ชวาลตันพิพัทธ์ อดีตรัฐมนตรีช่วยว่าการกระทรวงศึกษาธิการ ในรัฐบาลของนายอภิสิทธิ์ เวชชาชีวะ
นายสุชาติ ตันเจริญ เป็นสมาชิกสภาผู้แทนราษฎร จังหวัดฉะเชิงเทรา 8 สมัย เคยสังกัดพรรคการเมืองหลายพรรค ทั้ง พรรคประชาธิปัตย์ พรรคไท พรรคชาติไทย พรรคไทยรักไทย เคยดำรงตำแหน่งรัฐมนตรีช่วยว่าการกระทรวงมหาดไทย ในปี พ.ศ. 2535 และ พ.ศ. 2538 เป็นรองประธานสภาผู้แทนราษฎร ในปี พ.ศ. 2548
นายสุชาติ ตันเจริญ เคยลงสมัคร ส.ส. ในนามพรรคไท ในปี พ.ศ. 2539 และได้รับเลือกตั้งเป็น ส.ส. เพียงคนเดียวของพรรค นอกจากนั้นยังเคยดำรงตำแหน่งรองหัวหน้าพรรคการเมืองถึง 2 พรรค คือ พรรคชาติไทย และพรรคไทยรักไทย ซึ่งต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 จึงได้นำสมาชิกในกลุ่มบ้านริมน้ำ ย้ายมาสังกัดพรรคเพื่อแผ่นดิน และในปี พ.ศ. 2553 ได้ย้ายไปร่วมกิจกรรมทางการเมืองกับพรรคภูมิใจไทย
จากนั้นในวันศุกร์ที่ 23 พฤศจิกายน พ.ศ. 2561 นายสุชาติได้นำสมาชิกในกลุ่มบ้านริมน้ำของตนเองกว่า 40 คนมาสมัครสมาชิก พรรคพลังประชารัฐ
นายสุชาติ ได้รับฉายาว่า "ตี๋กร่าง" จากการทำหน้าที่รองประธานสภาผู้แทนราษฎรในแบบที่ไม่ยอมใครง่าย ๆ
เรือทองบ้าบิ่น
เรือทองบ้าบิ่น เป็นเรือประตูหน้า หนึ่งในสองของเรือคู่แรกในกระบวนพยุหยาตราชลมารค เรือลำเดิมไม่พบหลักฐานในการสร้าง ในสมัยสงครามโลกครั้งที่ 2 ได้ถูกลูกระเบิด ตัวเรือได้รับความเสียหาย กรมศิลปากรได้ตัดหัวเรือและท้ายเรือเก็บรักษาไว้ในพิพิธภัณฑ์ ในปี พ.ศ. 2507 ได้สร้างตัวเรือขึ้นใหม่ โดยใช้หัวเรือเดิมและได้แกะสลักลวดลาย คาดหัว-ท้ายเรือ ปิดทองประดับกระจก พร้อมกับจัดทำเครื่องตกแต่งเรือใหม่
ตัวเรือกว้าง 1.83 เมตร ยาว 32 เมตร ลึก 0.64 เมตร ใช้ฝีพาย 39 นาย นายเรือ 1 นาย และนายท้าย 2 นาย ปัจจุบันเก็บรักษาที่แผนกเรือพระราชพิธี กองเรือเล็ก
ทาอีส (แก้ความกำกวม)
ไทย (Thaïs, Thais) สามารถหมายถึง
เรือทองขวานฟ้า
เรือทองขวานฟ้า เป็นเรือประตูหน้า หนึ่งในสองของเรือคู่แรกในกระบวนพยุหยาตราชลมารค เรือลำเดิมไม่พบหลักฐานในการสร้าง ในสมัยสงครามโลกครั้งที่ 2 ได้ถูกลูกระเบิด ตัวเรือได้รับความเสียหาย กรมศิลปากรได้ตัดหัวเรือและท้ายเรือเก็บรักษาไว้ในพิพิธภัณฑ์ ในปี พ.ศ. 2507 ได้สร้างตัวเรือขึ้นใหม่ โดยใช้หัวเรือเดิมและได้แกะสลักลวดลาย คาดหัว-ท้ายเรือ ปิดทองประดับกระจก พร้อมกับจัดทำเครื่องตกแต่งเรือใหม่
เรือทองขวานฟ้าลำปัจจุบันกว้าง 1.75 เมตร ยาว 32.23 เมตร ลึก 0.64 เมตร ฝีพาย 39 นาย นายท้าย 2 นาย และนายเรือ 1 นาย ปัจจุบันเก็บรักษาที่แผนกเรือพระราชพิธี กองเรือเล็ก
นฤเบศร์ จินปิ่นเพชร
นฤเบศร์ จินปิ่นเพชร เกิดเมื่อวันที่ 5 กุมภาพันธ์ พ.ศ. 2512 ที่กรุงเทพมหานคร มีพี่น้องสามคนโดยเป็นคนที่สอง จบการศึกษาจากเทคโนโลยี บางกะปิ เข้าสู่วงการบันเทิงจากการชักนำของมิ่งขวัญ แสงสุวรรณ มีผลงานชิ้นแรก คือ ถ่ายแบบนิตยสาร เปรียว
เขาแสดงภาพยนตร์วัยรุ่นที่สร้างจากนวนิยาย เรื่อง "เวลาในขวดแก้ว" ซึ่งโด่งดังอย่างมาก เขารับบทเป็นป้อม ได้ร่วมแสดงกับปวีณา ชารีฟสกุล และวาสนา พูนผล จากนั้นได้แสดงภาพยนตร์วัยรุ่นอีก อาทิ "ฝากฝันไว้เดี๋ยว (จะเลี้ยวมาเอา)" (2535) , "ป้อ สำหรับบางวัน" (2535) ด้านผลงานแสดงละคร แสดงใน "มณีร้าว" ทางช่อง 7 โดยแสดงเป็นพระเอก คู่กับ กมลชนก โกมลฐิติ ส่วนผลงานเพลง เขาเคยออกผลงานอัลบั้มกับค่ายคีตา ชุด "Jiggo" ในผลงานยุคหลังเขาแสดงภาพยนตร์เรื่อง "ผีตุ๋มติ๋ม" (2552)
ปัจจุบันเขาแต่งงานกับ พวงเพชร ห้าวหาญ (จอย) อดีตนักร้อง นักแสดง แต่งงานเมื่อ 1 มกราคม พ.ศ. 2549 มีบุตรชาย 2 คน
แผนการตลาด
แผนการตลาด () เป็นเอกสารที่เขียนขึ้นถึงรายละเอียดการกระทำที่มีความจำเป็น เพื่อให้บรรลุเป้าหมายตั้งแต่หนึ่งรายการหรือมากกว่าตามวัตถุประสงค์ของการตลาด ซึ่งสามารถใช้ได้กับการผลิตสินค้า, การให้บริการ, การสร้างแบรนด์ หรือทางสายผลิตภัณฑ์ แผนการตลาดอาจกินช่วงเวลาตั้งแต่หนึ่งถึงห้าปี กลยุทธ์การตลาดที่แข็งแกร่งคือรากฐานที่มาจากการเขียนแผนการตลาดที่ดี โดยแผนการตลาดจะประกอบด้วยรายการปฏิบัติต่างๆ
กระบวนการทางการตลาดสามารถเกิดขึ้นได้โดยส่วนผสมทางการตลาดในสี่ขั้นตอน โดยขั้นตอนสุดท้ายของกระบวนการคือการควบคุมทางการตลาด ในหลายองค์กรถือว่าการวางแผนกลยุทธ์เป็นกระบวนการประจำปี โดยทั่วไปมักครอบคลุมถึงช่วงปีก่อน บางครั้ง ในบางองค์กรอาจมองที่แผนปฏิบัติซึ่งอาจกินเวลาล่วงหน้าถึงสามปี
เพื่อให้เกิดประสิทธิภาพมากที่สุด แผนการต้องมีรูปแบบเป็นทางการ โดยมักจะเป็นในรูปแบบของการเขียนเป็น"แผนการตลาด"อย่างเป็นทางการ ซึ่งเนื้อแท้ของกระบวนการที่ย้ายมาจากส่วนทั่วไปมายังส่วนที่เฉพาะเจาะจง จากวัตถุประสงค์ทั้งหมดขององค์กรลงสู่แต่ละแผนปฏิบัติ เพื่อเป็นส่วนหนึ่งของโครงการทางการตลาด ทั้งยังเป็นกระบวนการด้านการประสานงาน ตลอดจนเป็นการร่างถึงการแสดงผลของแต่ละขั้นตอนสำหรับการตรวจสอบในการมองถึงผลกระทบได้ล่วงหน้า ทั้งยังสามารถปรับเปลี่ยนแผนได้ตามต้องการ
รางวัลภาพยนตร์ไทย ชมรมวิจารณ์บันเทิง ครั้งที่ 3
ลสุรางวัลภาพยนตร์ไทย ชมรมวิจารณ์บันเทิง ครั้งที่ 3 ประจำปี พ.ศ. 2535 ผู้ที่ได้รับรางวัลได้แก่
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
4 - "อนึ่งคิดถึงพอสังเขป"
3 - "ฝากฝันไว้เดี๋ยวจะเลี้ยวมาเอา"
1 - "ครั้งนี้โลกฉุดไม่อยู่", "บุญตั้งไข่", "สมศรี 422 อาร์", "หอ หึ หึ"
สรุปจำนวนการเข้าชิง
11 - "ฝากฝันไว้เดี๋ยวจะเลี้ยวมาเอา"
10 - "เจาะเวลาหาโก๊ะ", "อนึ่งคิดถึงพอสังเขป"
6 - "บุญตั้งไข่"
4 - "ด๊อกเตอร์ครก"
2 - "ครั้งนี้โลกฉุดไม่อยู่", "รองต๊ะแล่บแปล๊บ"
1 - "ผู้ชายชื่อต้น ผู้หญิงชื่อนุช, สมศรี 422 อาร์,สะแด่วแห้ว,หอ หึ หึ"
รางวัลพระราชทานพระสุรัสวดี ครั้งที่ 16 ประจำปี พ.ศ. 2535
รางวัลพระราชทานพระสุรัสวดี ครั้งที่ 16 ประจำปี พ.ศ. 2535 ผู้ได้รับรางวัลได้แก่
พิทักษ์ อินทรวิทยนันท์
นายพิทักษ์ อินทรวิทยนันท์ อดีตรองนายกรัฐมนตรี ในรัฐบาลพันตำรวจโททักษิณ ชินวัตร รัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงการต่างประเทศ
นายพิทักษ์ อินทรวิทยนันท์ เกิดเมื่อวันที่ 16 เมษายน พ.ศ. 2486 ที่อำเภอธัญบุรี จังหวัดปทุมธานี เป็นบุตรของนายนิกร กับนางเสมอ อินทรวิทยนันท์ มีพี่น้องทั้งสิ้น 8 คน สำเร็จการศึกษาจากโรงเรียนมัธยมวัดเบญจมบพิตร,โรงเรียนสวนกุหลาบวิทยาลัยและโรงเรียนกรุงเทพคริสเตียน จากนั้นสำเร็จการศึกษาวิทยาลัยอนุปริญญา ด้านการบัญชี จากวิทยาลัยกรุงเทพ (รุ่น 1) ระดับปริญญาตรีและปริญญาโท สาขาบริหารธุรกิจ จากมหาวิทยาลัยอิสเทิร์น รัฐวอชิงตัน ประเทศสหรัฐอเมริกา
ด้านครอบครัวสมรสกับนางพรรณประภา อินทรวิทยนันท์
นายพิทักษ์ อินทรวิทยนันท์ เริ่มทำงานโดยเป็นพนักงานฝ่ายการตลาด ของบริษัทในประเทศสหรัฐอเมริกา กระทั่งปี พ.ศ. 2516 จึงกลับมาเป็นผู้จัดการฝ่ายนโยบายและวางแผน บริษัท โอสถสภา (เต็กเฮงหยู) จำกัด และก่อตั้งบริษัท อินเตอร์มาร์ท จำกัด ประกอบธุรกิจด้านการส่งออกหัตถกรรมไทยไปต่างประเทศ
ด้านการเมือง เคยเป็นที่ปรึกษานายกรัฐมนตรี (พลเอกชาติชาย ชุณหะวัณ) และเคยเป็นสมาชิกวุฒิสภา ในปี พ.ศ. 2532 ต่อมาได้เข้าร่วมงานกับพรรคชาติพัฒนา โดยได้รับตำแหน่งรัฐมนตรีช่วยว่าการกระทรวงการต่างประเทศ ในปี พ.ศ. 2539 เป็นรองหัวหน้าพรรคชาติพัฒนา ในปี พ.ศ. 2540 และเป็นรัฐมนตรีประจำสำนักนายกรัฐมนตรี ในปี พ.ศ. 2541 ต่อมาได้ถูกปรับออกจากตำแหน่งรัฐมนตรี จึงย้ายออกจากพรรคชาติพัฒนา ไปเป็นที่ปรึกษากลุ่มวังน้ำเย็นของนายเสนาะ เทียนทอง และเป็นรองหัวหน้าพรรคไทยรักไทย ในปี พ.ศ. 2543
ในการเลือกตั้ง พ.ศ. 2544 นายพิทักษ์ อินทรวิทยนันท์ ได้ลงสมัคร ส.ส. ในแบบบัญชีรายชื่อ ลำดับที่ 8 ของพรรคไทยรักไทย และได้รับเลือกตั้งเป็นสมาชิกสภาผู้แทนราษฎร และได้รับตำแหน่งรองนายกรัฐมนตรี ในรัฐบาล พ.ต.ท.ทักษิณ ชินวัตร
รางวัลภาพยนตร์ไทย ชมรมวิจารณ์บันเทิง ครั้งที่ 2
รางวัลภาพยนตร์ไทย ชมรมวิจารณ์บันเทิง ครั้งที่ 2 ประจำปี พ.ศ. 2534 ผู้ที่ได้รับรางวัลได้แก่
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
5 - "วิถีคนกล้า"
2 - "กะโหลกบางตายช้า กะโหลกหนาตายก่อน, น้องเมีย, เวลาในขวดแก้ว"
สรุปจำนวนการเข้าชิง
13 - "วิถีคนกล้า"
10 - "กะโหลกบางตายช้า กะโหลกหนาตายก่อน"
9 - "น้องเมีย", "เวลาในขวดแก้ว"
6 - "นายซีอุย แซ่อึ้ง"
4 - "สยึมกึ๋ย"
1 - "กลิ้งไว้ก่อนพ่อสอนไว้", "มาห์"
รางวัลภาพยนตร์ไทย ชมรมวิจารณ์บันเทิง ครั้งที่ 4
รางวัลภาพยนตร์ไทย ชมรมวิจารณ์บันเทิง ครั้งที่ 4 ประจำปี พ.ศ. 2536 ผู้ที่ได้รับรางวัลได้แก่
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
4 - "ลูกบ้าเที่ยวล่าสุด"
3 - "ปีหนึ่ง เพื่อนกัน และวันอัศจรรย์ของผม, มือปืน 2 สาละวิน"
1 - "กอดคอกันแหวว"
สรุปจำนวนการเข้าชิง
12 - "มือปืน 2 สาละวิน"
10 - "ปีหนึ่ง เพื่อนกัน และวันอัศจรรย์ของผม, ลูกบ้าเที่ยวล่าสุด"
9 - "คนแซ่ลี้"
4 - "ท่านขุนน้อยน้อย แห่งสยาม"
3 - "กอดคอกันแหวว," "ขอความรักบ้างได้ไหม"
1 - "เร็วกว่าใจ ไกลเกินฝัน"
รางวัลภาพยนตร์ไทย ชมรมวิจารณ์บันเทิง ครั้งที่ 5
รางวัลภาพยนตร์ไทย ชมรมวิจารณ์บันเทิง ครั้งที่ 5 ประจำปี พ.ศ. 2537 ผู้ที่ได้รับรางวัลได้แก่
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
6 - คู่แท้ 2 โลก
3 - อำแดงเหมือนกับนายริด
1 - กาเหว่าที่บางเพลง, ฉลุยหิน คนไข่สุดขอบโลก
สรุปจำนวนการเข้าชิง
11 - อำแดงเหมือนกับนายริด
10 - คู่แท้ 2 โลก
9 - หอบรักมาห่มป่า, เฮโรอีน
5 - ฉลุยหิน คนไข่สุดขอบโลก
3 - กาเหว่าที่บางเพลง
1 - ม.6/2 ห้องครูวารี, สมปรารถนา
รางวัลภาพยนตร์ไทย ชมรมวิจารณ์บันเทิง ครั้งที่ 6
รางวัลภาพยนตร์ไทย ชมรมวิจารณ์บันเทิง ครั้งที่ 6 ประจำปี พ.ศ. 2540 ผู้ที่ได้รับรางวัลได้แก่
รางวัลภาพยนตร์ไทย ชมรมวิจารณ์บันเทิง ครั้งที่ 7
รางวัลภาพยนตร์ไทย ชมรมวิจารณ์บันเทิง ครั้งที่ 7 ประจำปี พ.ศ. 2541 ผู้ที่ได้รับรางวัลได้แก่
ยงยุทธ มัยลาภ
ร้อยเอก นายแพทย์ ยงยุทธ มัยลาภ เป็น กรรมการมูลนิธิสุรเกียรติ์ - ท่านผู้หญิงสุธาวัลย์ เสถียรไทย อดีตโฆษกประจำสำนักนายกรัฐมนตรี ในรัฐบาลพลเอกสุรยุทธ์ จุลานนท์ และ รัฐบาลพลเอกประยุทธ์ จันทร์โอชา อดีตคณะโฆษกคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) และผู้ประกาศข่าวช่อง 5
ยงยุทธ มัยลาภ สำเร็จการศึกษาชั้นมัธยมศึกษาจากโรงเรียนเซนต์คาเบรียล ปริญญาตรีแพทยศาสตรบัณฑิต และวุฒิบัตรสาขาเวชศาสตร์เขตร้อนคลินิก จากมหาวิทยาลัยลอนดอน ประเทศอังกฤษ เมื่อปี พ.ศ. 2526 และ พ.ศ. 2530 ตามลำดับ
ยงยุทธ มัยลาภ ทำงานเป็นแพทย์ ประจำวิทยาลัยแพทยศาสตร์พระมงกุฎเกล้า ใช้เวลาว่างในการเป็นผู้ประกาศข่าว พิธีกรรายการโทรทัศน์ ทางช่อง 5 จนได้รับรางวัลโทรทัศน์ทองคำ สาขาผู้อ่านข่าวดีเด่นชาย ปี พ.ศ. 2537 รางวัลเมขลา (รายการคลินิกวันหยุด) รางวัลผู้ใช้ภาษาไทยทางสื่อวิทยุโทรทัศน์ดีเด่น ปี พ.ศ. 2544
ด้านการเมือง เคยสมัครรับเลือกตั้ง ส.ส. กรุงเทพมหานคร เขต 5 สังกัดพรรคนำไทย แต่ไม่ได้รับเลือกตั้ง และเคยเป็นที่ปรึกษารัฐมนตรีว่าการกระทรวงสาธารณสุข ต่อมาได้เข้ามารับตำแหน่ง โฆษกประจำสำนักนายกรัฐมนตรี ในรัฐบาลของพลเอกสุรยุทธ์ จุลานนท์ และได้ลาออกจาตำแหน่งในเดือนตุลาคม พ.ศ. 2550 โดยให้เหตุผลว่าไม่อยากเป็นที่ครหากรณีการถือครองหุ้น จากนั้นจึงได้เข้าไปเป็นที่ปรึกษาสถาบันมะเร็งแห่งชาติ และเป็นแพทย์ประจำโรงพยาบาลพญาไท 2 ต่อมาในปี พ.ศ. 2557 ได้เข้ารับตำแหน่งโฆษกประจำสำนักนายกรัฐมนตรี เป็นครั้งที่สอง ในรัฐบาลของพลเอกประยุทธ์ จันทร์โอชา ต่อมาเขาได้ขอลาออกจากตำแหน่ง เนื่องจากปัญหาสุขภาพ
นอกจากนั้นแล้วยงยุทธ มัยลาภ ยังเคยทำงานเป็นผู้ประกาศข่าว ประจำสถานีวิทยุโทรทัศน์กองทัพบก (ช่อง 5) และเคยเป็นประธานและกรรมการผู้จัดการใหญ่ บริษัท ดี.เอ็ม.อินเตอร์คอมมิวนิเคชั่น จำกัด อีกด้วย
เมดีตาซียง
เมดีตาซียง () เป็นท่อนดนตรีอินเตอร์เมซโซ จากองก์ที่สองของอุปรากรเรื่อง "ตาอิส" ของฌูล มัสแน คีตกวีชาวฝรั่งเศส แต่งขึ้นสำหรับบรรเลงเดี่ยวไวโอลินร่วมกับวงออร์เคสตรา ออกแสดงครั้งแรกที่โรงอุปรากรปาแลการ์นีเย กรุงปารีส เมื่อวันที่ 16 มีนาคม ค.ศ. 1894
อุปรากรเรื่องนี้ดัดแปลงมาจากนวนิยายของอานาตอล ฟร็องส์ เนื้อเรื่องเกี่ยวกับทาอีส อดีตโสเภณีชาวอียิปต์ในคริสต์ศตวรรษที่ 4 ที่ไปบวชเป็นสาวกในคริสต์ศาสนา เนื่อเรื่องในตอนนี้กล่าวถึงตอนที่ทาอีสรำลึกถึงความรู้สึกวาบหวามรัญจวนใจ เมื่อครั้งยังเป็นสามัญชนอยู่ ต่อมาทาอีสเอาชนะกิเลสเหล่านี้ได้ และกลายเป็นนักบุญในที่สุด
งานดนตรีชิ้นนี้ได้รับความนิยมเป็นอย่างมาก ถูกนำมาบรรเลงซ้ำโดยศิลปินที่มีชื่อเสียง เช่น ยิตซัก เพิร์ลแมน, โย-โย มา, ยาสชา ไฮเฟตซ์
รางวัลภาพยนตร์ไทย ชมรมวิจารณ์บันเทิง ครั้งที่ 8
รางวัลภาพยนตร์ไทย ชมรมวิจารณ์บันเทิง ครั้งที่ 8 ประจำปี พ.ศ. 2542 ผู้ที่ได้รับรางวัลได้แก่
รางวัลภาพยนตร์ไทย ชมรมวิจารณ์บันเทิง ครั้งที่ 9
รางวัลภาพยนตร์ไทย ชมรมวิจารณ์บันเทิง ครั้งที่ 9 ประจำปี พ.ศ. 2543
รางวัลภาพยนตร์ไทย ชมรมวิจารณ์บันเทิง ครั้งที่ 10
รางวัลภาพยนตร์ไทย ชมรมวิจารณ์บันเทิง ครั้งที่ 10 ประจำปี พ.ศ. 2544
สรอรรถ กลิ่นประทุม
นายสรอรรถ กลิ่นประทุม นายกสมาคมแห่งสถาบันพัฒนาการเมืองและการเลือกตั้ง นักการเมืองแกนนำกลุ่มราชบุรี อดีตรองหัวหน้าพรรคไทยรักไทย อดีตรัฐมนตรีหลายกระทรวง และอดีตสมาชิกสภาผู้แทนราษฎร จังหวัดราชบุรี ปัจจุบันดำรงตำแหน่งเป็นประธานคณะกรรมการที่ปรึกษาพรรคภูมิใจไทย
นายสรอรรถ กลิ่นประทุม เกิดวันที่ 17 มีนาคม พ.ศ. 2499 ที่จังหวัดราชบุรี เป็นบุตรของ นายทวิช กลิ่นประทุม อดีตรองนายกรัฐมนตรี กับนางอารมณ์ กลิ่นประทุม สมรสกับนางพรรัตน์ กลิ่นประทุม จบการศึกษาจากมหาวิทยาลัยไอโอวาสเตต ประเทศสหรัฐอเมริกา สาขาวิทยาการคอมพิวเตอร์และสถิติ และระดับปริญญาโทจาก Catholic University Washington D.C. ประเทศสหรัฐอเมริกา สาขาการจัดการวิศวกร
นายสรอรรถ กลิ่นประทุม เป็นสมาชิกสภาผู้แทนราษฎร จังหวัดราชบุรี สังกัดพรรคชาติไทย ตั้งแต่ปี พ.ศ. 2529 เคยได้รับตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2533 ต่อมาได้ปรับไปดำรงตำแหน่งรัฐมนตรีประจำสำนักนายกรัฐมนตรีในรัฐบาลเดียวกัน ในคณะรัฐมนตรีคณะที่ 51 ได้รับตำแหน่งรัฐมนตรีช่วยว่าการกระทรวงสาธารณสุข จนกระทั่งปี พ.ศ. 2539 จึงย้ายมาสังกัดพรรคความหวังใหม่ นอกจากนั้นเขายังเป็นหนึ่งใน ส.ส.กลุ่ม 16 อีกด้วย
ในปี พ.ศ. 2544 นายสรอรรถ กลิ่นประทุม ได้ย้ายมาสังกัดพรรคไทยรักไทย ในคราวที่พรรคความหวังใหม่ ยุบรวมกับพรรคไทยรักไทย และได้รับตำแหน่งรัฐมนตรีช่วยว่าการกระทรวงมหาดไทย รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงการพัฒนาสังคมและความมั่นคงของมนุษย์ รัฐมนตรีว่าการกระทรวงแรงงาน รัฐมนตรีว่าการกระทรวงเทคโนโลยีสารสนเทศและการสื่อสาร และได้รับมอบหมายหน้าที่เป็นรองหัวหน้าพรรคไทยรักไทย ในปี พ.ศ. 2548 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ต่อมา ส.ส. ในกลุ่มของนายสรอรรถ กลิ่นประทุม จึงได้ย้ายเข้ามาสังกัดพรรคพลังประชาชน จนกระทั่งเมื่อมีการยุบพรรคพลังประชาชน ในเดือนธันวาคม พ.ศ. 2551 กลุ่มของนายสรอรรถ จึงได้เข้ามาร่วมกิจกรรมทางการเมืองกับกลุ่มเพื่อนเนวิน และกลุ่มอื่นๆ ในนามพรรคภูมิใจไทย
นายสรอรรถ กลิ่นประทุม ยังนับได้ว่าเป็นผู้ที่มีอิทธิพลในฐานะแกนนำกลุ่ม ส.ส. ซึ่งสื่อมวลชนให้ชื่อกลุ่มแกนนำนี้ว่า "8ส.+ส.พิเศษ" อันประกอบด้วย สมศักดิ์ เทพสุทิน สมคิด จาตุศรีพิทักษ์ สมศักดิ์ ปริศนานันทกุล สุวิทย์ คุณกิตติ สุวัจน์ ลิปตพัลลภ สุรนันทน์ เวชชาชีวะ สนธยา คุณปลื้ม และสรอรรถ กลิ่นประทุม ส่วน ส.พิเศษ คือ คุณหญิงสุดารัตน์ เกยุราพันธุ์
อีกด้านหนึ่งนายสรอรรถ กลิ่นประทุม ใช้เวลาในระหว่างถูกตัดสิทธิ์ทางการเมือง (พ.ศ. 2553) เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ นายประจวบ ไชยสาส์น นางสาวนริศรา ชวาลตันพิพัทธ์ ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ
หลังพ้นจากการถูกตัดสิทธิ์ทางการเมืองเป็นเวลา 5 ปี นายสรอรรถ ได้สมัครเข้าเป็นสมาชิกพรรคภูมิใจไทย และได้รับเลือกตั้งเป็นกรรมการบริหารพรรคและประธานที่ปรึกษาพรรค เมื่อวันที่ 14 ตุลาคม พ.ศ. 2555 ในชุดที่มีนายอนุทิน ชาญวีรกุล เป็นหัวหน้าพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 6
รางวัลพระราชทานพระสุรัสวดี ครั้งที่ 27 ประจำปี พ.ศ. 2547
รางวัลพระราชทานพระสุรัสวดี ครั้งที่ 27 ประจำปี พ.ศ. 2547 จัดเมื่อวันที่ 23 เมษายน พ.ศ. 2548
กาพย์สุรางคนางค์
กาพย์สุรางคนางค์ เป็น[กาพย์]ชนิดหนึ่งที่กวีนิยมแต่งใน[วรรณกรรม]ไทย แบ่งเป็น 3 ชนิด คือ กาพย์สุรางคนางค์ 28 กาพย์สุรางค์นางค์ 32 (กาพย์ธนัญชยางค์) และกาพย์สุรางคนางค์ 36 (กาพย์ขับไม้)
กาพย์สุรางคนางค์ มีหลักฐานควรเชื่อว่าได้ชื่อมาจากคาถาภาษาบาลีที่ยกเป็นตัวอย่างฉันท์ในจินดามณี คือ "วิสาลวิกฉันท์" ที่มิได้กำหนดครุและลหุ ยกตัวอย่างว่า
๏ สุราคณา สุโสภณา รปิรโก สมานสิ ภิวันทโน สเรนโก รัตินทิวัง ฯ ๒๘ ฯ
๏ สรวมชีพถวาย บังคมโดยหมาย ภักดีภิรมย์ เสร็จจำนองฉันท จำแนกนิยม วิธีนุกรม เพื่อให้แจ้งแจง
๏ ซึ่งเสด็จโดยไนย ในวุตโตไทย คณสำแดง ยัตติยุตติ สัญญากรแถลง กำหนดอย่าแคลง นิพันธ์ฉันทา
๏ ถวายตัวประดิพัทธ์ ปราโมทย์มานัส รัดรึงปรีดา ลอองธุลี พระบาทภูวนา ยกนารถมหา คุณุประการ ฯ
บทหนึ่งมี 28 คำ แบ่งเป็น 7 วรรค วรรคละ 4 คำ ลักษณะการส่งสัมผัสมี 3 แบบ ดังนี้
แบบที่ 1 บังคับเฉพาะสัมผัสระหว่างท้ายวรรคที่ 1 -2, ท้ายวรรคที่ 3 กับท้ายวรรคที่ 5 - 6 และสัมผัสระหว่างบท จากท้ายบทแรกไปยังท้ายวรรค 3 ในบทต่อไป พบในวรรณกรรมยุคแรก ๆ ดังตัวอย่าง
แบบที่ 2 เพิ่มสัมผัสระหว่างวรรค 4 กับวรรค 5 ขึ้นอีกแห่งหนึ่ง พบในงานยุคสมัยต่อมา ดังตัวอย่าง
แบบที่ 3 เพิ่มสัมผัสจนครบทุกวรรค ปรากฏในงานของสุนทรภู่ และงานยุคหลังๆ
ปัจจุบันนิยมแต่งแบบที่ 2 มากที่สุด
เป็นกาพย์ประดิษฐ์ขึ้นใหม่ โดยพระราชวรวงศ์เธอกรมหมื่นพิทยาลงกรณ์ เพื่อใช้อธิบายประกอบภาพเรื่อง "ศรีธนญไชย" ฝีมือวาดของ เหม เวชกร ในหนังสือประมวญสารรายสัปดาห์ ซึ่งทรงตั้งชื่อว่า กาพย์ธนัญชยางค์ โดยทรงอธิบายว่ากาพย์นี้คือกาพย์สุรางคนางค์ 28 แบบเก่านั่นเอง แต่เพิ่มอีก 4 คำและเพิ่มสัมผัสเข้าอีก ต่อมาจึงเรียกกันว่า กาพย์สุรางคนางค์ 32 ตามลักษณะเดิม ตัวอย่างบทประพันธ์
ก็คือ กาพย์ขับไม้ นั่นเอง หนึ่งบทมี 36 คำ แบ่งเป็น 9 วรรค วรรคละ 4 คำ บังคับสัมผัสข้ามวรรค 3 แห่งคือ ท้ายวรรคที่ 1 กับวรรคที่ 2, ท้ายวรรคที่ - กับ 6 - 7 และ 8, ท้ายวรรคที่ 4 -5 สัมผัสระหว่างบทส่งจากท้ายบทแรกไปยังท้ายวรรคที่ 3 ในบทต่อไป ด้วยเหตุที่กาพย์ขับไม้มีการกำหนดใช้วรรคละ 4 คำ เหมือนกาพย์สุรางคนางค์ จึงเรียกอีกชื่อหนึ่งว่า กาพย์สุรางคนางค์ 36 ดังตัวอย่าง
แขวงบอลิคำไซ
บอลิคำไซ () เป็นหนึ่งในแขวงที่ตั้งอยู่ตอนกลางของประเทศลาว
แขวงบอลิคำไซจัดตั้งขึ้นเมื่อปี พ.ศ. 2526 โดยได้มีการแยกเมืองปากซัน เมืองท่าพระบาท เมืองบริคัณฑ์ (มาจากชื่อเต็มในอดีต "เมืองบริคัณฑนิคม") จากแขวงเวียงจันทน์ และแยกเมืองปากกระดิ่ง เมืองคำเกิด จากแขวงคำม่วน มารวมกันแล้วตั้งเป็นแขวงใหม่ เนื่องจากพื้นที่แขวงเวียงจันทน์และแขวงคำม่วนกว้างใหญ่ การปกครองดูแลไม่ทั่วถึง ชื่อของแขวงมาจากชื่อเมืองบริคัณฑ์และเมืองคำเกิดมาสมาสกับคำว่าชัยชนะหรือไซซะนะในภาษาลาว จึงเรียกว่า "บอลิคำไซ" ส่วนเมืองเวียงทองได้จัดตั้งขึ้นในภายหลัง แขวงนี้มีชื่อเสียงมากเกี่ยวกับหินปูน ทั้งทัศนียภาพและเหมืองซึ่งใหญ่ที่สุดในเอเชียตะวันออกเฉียงใต้
แขวงบอลิคำไซเป็นประตูสู่ลาวใต้ และยังเป็นแขวงที่มีความสำคัญด้านการท่องเที่ยวอีกแห่งหนึ่งของประเทศลาว เพราะเป็นเมืองท่าด่านติดชายแดนสองประเทศ โดยทางด้านทิศตะวันตกริมฝั่งแม่น้ำโขงบริเวณเมืองปากซัน จะตรงข้ามกับจังหวัดบึงกาฬของไทย ส่วนทางด้านทิศตะวันออกบริเวณด่านแก้วเหนือจะติดด่านกอเตรียวของประเทศเวียดนาม การท่องเที่ยวแขวงบอลิคำไซสามารถนั่งรถจากแขวงเวียงจันทน์ลัดเลาะลงมาตามถนนทางหลวงหมายเลข 13 ใต้ หรือจะใช้บริการเรือข้ามฝากไปเที่ยวก็ได้
จากกรุงเทพมหานคร ให้ใช้ทางหลวงหมายเลข 2 ผ่านจังหวัดสระบุรี นครราชสีมา ขอนแก่น อุดรธานี มาถึงหนองคายประมาณ 616 กิโลเมตร ไปที่ด่านศุลกากรจังหวัดบึงกาฬ เพื่อใช้บริการเรือข้ามฟากเปิดให้บริการตั้งแต่ 09.00 – 16.30 น. ค่าโดยสารคนละ 50 บาท เรือออกไม่เป็นเวลา หรือจะเหมาไปเองก็ได้ เพื่อมาถึงเมืองปากซัน ส่วนด่านท่าเรือปากซันจะเปิด-ปิดเวลาเดียวกับไทย ในช่วงที่นักท่องเที่ยวน้อยคุณต้องเหมาเรือกลับมาฝั่งไทย 300 บาท
พนาวรรณ ศรีวะโลสกุล
พนาวรรณ ศรีวะโลสกุล (ชื่อเล่น เตี๊ยบ) เป็นนักพากย์หญิงชาวไทย ประจำอยู่ที่ ROSE DEX และ WORKPOINT เป็นต้น นอกจากนี้ยังมีผลงานพากษ์ภาพยนตร์ ซีรีส์เรื่องต่าง ๆ อีกด้วย
ไนท์กอนท์
ไนท์กอนท์ () เป็นอมนุษย์ในเรื่องชุดตำนานคธูลู ไนกอนท์ปรากฏตัวในบทกวี "Night-Gaunts" และนิยาย "The Dream-Quest of Unknown Kadath"ของเอช. พี. เลิฟคราฟท์ โดยมีที่มาจากฝันร้ายในวัยเด็กของเลิฟคราฟท์เอง
ไนท์กอนท์มีรูปร่างคล้ายกับมนุษย์ แต่ผอม ผิวสีดำ และไม่มีใบหน้า ผิวหนังของไนท์กอนท์ลื่นและหยุ่น บนหัวมีเขาซึ่งหันเข้าด้านในสองข้าง มือเป็นกรงเล็บ มีหางที่เป็นหนามซึ่งไนท์กอนท์ใช้จี้ให้เหยื่อยอมแพ้ และสามารถบินได้ด้วยปีกด้านหลัง
เลิฟคราฟท์เองนั้นได้ระบุว่าไนท์กอนท์เป็นเผ่าพันธุ์ที่รับใช้นอเดนส์ ในเรื่อง "The Strange High House in the Mist" และเดอะดรีมเควสต์ออฟอันโนนคาดัธ แต่ไบรอัน ลัมลีย์ได้โยงไนท์กอนท์เข้ากับเกรทโอลด์วัน "ยิบ ทสตลล์ "
ไนท์กอนท์มักจะอยู่ตามภูเขาในโลกแห่งความฝันแต่ก็สามารถพบเจอบนโลกและดาวอื่นได้ ไนท์กอนท์มักพยายามหลีกเลี่ยงมนุษย์ แต่ถ้ามีโอกาสก็จะใช้เล็บและหางจี้ให้ขยับไม่ได้ จากนั้นจึงจับพาบินขึ้นไปบนฟ้าก่อนปล่อยไว้ในพื้นที่ที่ต่ำลงมา บางครั้งพวกกูลก็จะใช้ไนท์กอนท์เป็นพาหนะเดินทางทางอากาศ
เผ่าแชนแทคซึ่งรับใช้ไนอาลาโธเทปนั้นกลัวไนท์กอนท์อย่างมาก
ตราบาปสีขาว
ตราบาปสีขาว เป็นละครดราม่า ของบริษัท เอ็กแซ็กท์ และ ซีเนริโอ จำกัด เค้าโครงเรื่องโดย ศิริลักษณ์ ศรีสุคนธ์, วีระพร คุ้มพร้อม บทโทรทัศน์โดย สันติ เกษมสิริทัศน์, ชลพรรธน์ วิริยะวัฒน์, รุรี ควบคุมบทโทรทัศน์โดย นิพนธ์ ผิวเณร, ศิริลักษณ์ ศรีสุคนธ์ กำกับการแสดงโดย สันต์ ศรีแก้วหล่อ อำนวยการผลิตโดย นิพนธ์ ผิวเณร และ ถกลเกียรติ วีรวรรณ นำแสดงโดย ศักดิ์สิทธิ์ แท่งทอง , นัท มีเรีย , โสภิตนภา ชุ่มภาณี และ ปานวาด เหมมณี
ออกอากาศทุกวันจันทร์-พฤหัสบดี เวลา 20.25 - 21.25 น. ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 3 สิงหาคม พ.ศ. 2553 และออกอากาศรีรันอีกครั้งตอนแรกทางสถานีวิทยุโทรทัศน์กองทัพบกช่อง 5 วันที่ 17 กรกฎาคม พ.ศ. 2555 เวลา 11.00 - 11.50 น.
วิศวกรหนุ่ม เจ้าของธุรกิจก่อสร้าง เป็นคนอารมณ์ดี ร่าเริงเบิกบาน แต่แล้วก็กลับกลายเป็นคนเงียบขรึม จริงจังกับชีวิต นับตั้งแต่เขาสูญเสียลูกและภรรยาไป
พี่ใหญ่ในกลุ่มสามสาว เป็นคนฉลาดเอาตัวรอดได้ กล้าคิดกล้าตัดสินใจ ยอมเสียสละเพื่อความรัก
หญิงสาวผู้เรียบร้อย อ่อนหวาน ยึดมั่นในความถูกต้อง มีความเป็นแม่สูงมาก รักและดูแลสงกรานต์เหมือนลูกแท้ๆ
สาวสวยจิตใจงาม มองโลกในแง่ดี รักการะเกด และดารณี ราวกับเป็นพี่สาวแท้ๆของตน
นักเลงหัวไม้ ไม่เอาถ่าน ชอบใช้กำลังกับผู้หญิง และรีดไถเงินเมียไปเล่นการพนัน
เลขาของอนล ภายนอกดูเป็นคนอารมณ์ดี แต่ซ่อนความร้ายกาจเอาไว้ เพราะต้องการจับอนลเพื่อฮุบสมบัติ
หนุ่มน้อยน่ารัก นิสัยดี ลูกชายคนเดียวของอนล ไม่รู้ชาติกำเนิดที่แท้จริงของตัวเอง และคิดว่าการะเกดเป็นแม่ที่แท้จริง
สาวน้อยน่ารัก เรียบร้อย อ่อนหวาน ลูกสาวนายตำรวจ เป็นเพื่อนกับสงกรานต์ คอยช่วยเหลือและให้กำลังใจสงกรานต์ จนความสัมพันธ์ของทั้งคู่เริ่มก่อตัวเป็นความรักที่บริสุทธิ์
ภรรยาของอนล และเป็นแม่แท้ๆของสงกรานต์ ถูกเดือนเพ็ญทำปืนลั่นใส่จนตายระหว่างการหลบหนีตำรวจโดยไม่ตั้งใจ
ภาพหลอนซ่อนรอยมรณะ
ภาพหลอนซ่อนรอยมรณะ () เป็นภาพยนตร์อเมริกันในปี 2000 ในแนวระทึกขวัญ-จิตวิทยา เขียนบทและกำกับโดยคริสโตเฟอร์ โนแลน ดัดแปลงมาจากเรื่องสั้นของน้องชายของเขาที่ชื่อโจนาธาน โนแลน เรื่อง "Memento Mori" ภาพยนตร์นำแสดงโดยกาย เพียร์ช รับบทลีโอนาร์ด เชลบี ชายผู้สูญเสียความสามารถในการรับความจำใหม่ ๆ ในช่วงเปิดเรื่อง (ซึ่งเป็นตอนจบของเรื่อง) มีเนื้อหาที่บอกว่าลีโอนาร์ดฆ่าเท็ดดี้ (โจ แพนโทเลียโน) ในข้อหาข่มขืนและฆาตกรรมภรรยาเขา โดยได้ข้อมูลจากนาตาลี (แคร์รี-แอน มอส)
ภาพยนตร์เรื่องนี้มีความโดดเด่นอย่างมากในโครงเรื่องและเรื่องราว เรื่องราวจะคลี่คลายออกเป็น 2 ส่วน อันหนึ่งเป็นสีและอีกอันหนึ่งเป็นภาพขาวดำ ส่วนภาพขาวดำเป็นเรื่องเล่าตามลำดับเวลา แสดงเนื้อหาว่าลีโอนาร์ดสนทนาทางโทรศัพท์กับใครบางคนในห้องโมเทล ในส่วนการสืบสวนของลีโอนาร์ดเป็นภาพสีที่จะเล่าเรื่องย้อนหลัง และตั้งแต่เริ่มต้น ผู้ดูจะไม่รู้เหตุการณ์ก่อนหน้า เช่นเดียวกับตัวลีโอนาร์ด โดยให้คนดูเกิดความสับสน จนเมื่อจบเรื่องจะเฉลยการสอบสวนทั้งหมดและเหตุการณ์ที่ทำให้เท็ดดี้เสียชีวิต
"ภาพหลอนซ่อนรอยมรณะ" ออกฉายรอบปฐมทัศน์เมื่อวันที่ 5 กันยายน ค.ศ. 2000 ที่เทศกาลภาพยนตร์นานาชาติเวนิส ได้รับเสียงตอบรับที่ดี เช่นเดียวกับเมื่อออกฉายที่โรงภาพยนตร์ในยุโรปในเดือนตุลาคม 2000 นักวิจารณ์ต่างชมเชยว่ามีเอกลักษณ์เฉพาะตัว กับโครงสร้างที่ไม่ได้เป็นเส้นตรงและเนื้อหาเกี่ยวกับเรื่องความทรงจำ การรับรู้ ความเศร้าโศก การหลอกตัวเอง และการแก้แค้น ภาพยนตร์ประสบความสำเร็จบนตารางบ็อกซ์ออฟฟิส ได้รับรางวัลหลายรางวัล รวมถึงได้รับเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยมและตัดต่อยอดเยี่ยม
โทปิ เฮลิน
โทปิ เฮลิน () เจ้าของฉายา ไอรอนบอล เกิดวันที่ 21 พฤศจิกายน ค.ศ. 1978 เป็นนักมวยไทยชาวฟินแลนด์ ผู้ครองแชมป์รายการ ฟินนิชมวยไทย 4 สมัย รวมทั้งเป็นแชมป์โลกมวยไทยสมัครเล่นรุ่นเฮฟวีเวท ส่วนในปี ค.ศ. 2003 เขาได้เข้าสู่การแข่งระดับอาชีพ และเข้าร่วมการแข่งรายการเค-วัน สแกดิเนเวีย 2005 ที่สต็อกโฮล์ม ประเทศสวีเดน ทั้งนี้ เขามาจากค่ายตุรกุไทยบ็อกซิงคลับ ภายใต้การดูแลของพี่เลี้ยงและผู้ฝึกสอนที่เป็นแชมป์โลกจากสภามวยไทยโลก นามว่า ริกุ อิมโมเนน
บุญส่ง ชเลธร
นายบุญส่ง ชเลธร ปัจจุบันเป็นรองคณบดีฝ่ายกิจการพิเศษ สถาบันรัฐประศาสนศาสตร์ มหาวิทยาลัยรังสิต
จบการศึกษาระดับปริญญาตรีการศึกษาเบื้องต้น จากวิทยาลัยครูสวนสุนันทา, ศิลปศาสตรบัณฑิต (รัฐศาสตร์) มหาวิทยาลัยรามคำแหง, รัฐประศาสนศาสตร์มหาบัณฑิต มหาวิทยาลัยรามคำแหง
นายบุญส่ง มีชื่อเสียงมาจากการเป็นนักศึกษาที่ทำกิจกรรมทางการเมืองในช่วงปี พ.ศ. 2513-พ.ศ. 2516 ในระหว่างเป็นนักศึกษามหาวิทยาลัยรามคำแหง ในช่วงก่อนเกิดเหตุการณ์ 14 ตุลาคม พ.ศ. 2516 ไม่นาน นายบุญส่งถูกจับพร้อมกับบุคคลอื่นอีก 12 คน รวมเป็น 13 คน ที่เรียกกันว่า "13 ขบถรัฐธรรมนูญ" ในข้อหาคอมมิวนิสต์และปลุกปั่นการต่อต้านรัฐบาล เนื่องจากการเดินแจกใบปลิวตามสถานที่ต่าง ๆ ในกรุงเทพมหานคร เช่น ประตูน้ำ, อนุสาวรีย์ชัยสมรภูมิ, สยามสแควร์ ยังความไม่พอใจแก่กลุ่มนักศึกษาและประชาชนโดยมากได้ จนกลายมาเป็นเหตุการณ์จลาจลในที่สุด
หลังเหตุการณ์ 6 ตุลาคม พ.ศ. 2519 นายบุญส่งได้หลบหนีเข้าป่าเนื่องจากเหตุการณ์ เมื่อออกจากป่าแล้ว ได้ไปใช้ชีวิตอยู่ยังกรุงสตอกโฮล์ม ประเทศสวีเดน โดยประกอบอาชีพเป็นครูสอนภาษาไทย-สวีเดน ตั้งแต่ปี พ.ศ. 2529 และได้ทำการศึกษาเกี่ยวกับนโยบายรัฐสวัสดิการในแถบสแกนดิเนเวียด้วย มีผลงานหนังสือเรื่องรัฐสวัสดิการสวีเดน
นายบุญส่งได้เดินทางกลับสู่ประเทศไทยในปี พ.ศ. 2552 และในกลางปี พ.ศ. 2553 ได้เข้าสังกัดพรรคการเมืองใหม่ด้วยการลงสมัครรับเลือกตั้งสมาชิกสภากรุงเทพมหานคร (ส.ก.) ในเขตบึงกุ่ม โดยมีการเลือกตั้งในวันที่ 29 สิงหาคม พ.ศ. 2553 แต่ไม่ได้รับการเลือกตั้ง
อาซึกิ มิโฮะ
อาซึกิ มิโฮะ () เป็นตัวละครเอกจากเรื่อง "วัยซนคนการ์ตูน"
นางเอกของเรื่อง อายุเท่ากับ มาชิโระ แอบชอบมาชิโระตั้งแต่ชั้นประถม และมาชิโระก็แอบชอบเธอตั้งแต่ชั้นประถมเหมือนกัน แต่ไม่เคยจะบอกรักกันเลยสักครั้ง กว่าจะรู้ว่าชอบกันก็อยู่ชั้น ม.3 กันแล้ว โดยรู้ในวันที่มาชิโระมาสารภาพว่าจะเป็นนักเขียนการ์ตูน และได้ขอเธอแต่งงานโดยสัญญาว่าถ้าฝันเป็นจริง (โดยการที่การ์ตูนของมาชิโระได้เป็นอะนิเมะและอาซึกิพากย์ตัวนางเอก) จะมาแต่งงานกัน ทำให้อาซึกิเขินได้วิ่งเข้าบ้านและตอบตกลงกลับมาทางอินเตอร์โฟน โดยมีข้อแม้ว่า จะไม่พบหน้ากันอีกจนกว่าฝันจะเป็นจริง จะคุยกันแค่ทางเมล์ ซึ่งไปซ้ำรอยกับที่ แม่ของอาซึกิ กับอาของมาชิโระเคยทำไว้
ล่าสุดมิโฮะ ได้มีโอกาสไปออดิชันให้เรื่อง "Natural+" ที่ นีซึมะ เอย์จิและอิวาเสะ ไอโกะเป็นคนเขียน แต่เธอก็ปฏิเสธการขอออดิชันไป เพราะว่าจะถือเป็นการพากย์ให้คู่แข่งของพวกโมริทากะ และตัวที่เธอไปออดิชัน มีโอกาสที่จะได้เป็นนางเอกของเรื่องด้วย จึงทำให้เธออาจจะผิดคำสัญญาที่เคยให้ไว้กับโมริทากะด้วย ทำให้ไอโกะแค้นเธอมาก เพราะว่าทั้งโมริทากะและอาคิโตะ นำหน้าเรื่องความรักไปมากกว่าเธอ
นามปากกา "อาชิโรกิ มุโตะ" มาจากการนำเอาชื่อ ของ โมริทากะ กับ มิโฮะ มารวมกัน ตอนแรกได้ชื่อว่า "อาชิโระ มุโตะ" แต่อาคิโตะบอกว่าไม่มีชื่อของเขาเลย เขาก็เป็นคนเขียนเรื่องเหมือนกันนะ จึงเติมตัว "กิ" ลงไป เป็น "อาชิโรกิ มุโตะ"
โคฟี คิงส์ตัน
โคฟี เนฮาจ ชาร์โคดี-เมนซาห์ (Kofi Nahaje Sarkodie-Mensah; เกิด 14 สิงหาคม ค.ศ. 1981) นักมวยปล้ำอาชีพชาวอเมริกันเชื้อสายแอฟริกันที่ปัจจุบันเซ็นสัญญากับWWEในนาม โคฟี คิงส์ตัน (Kofi Kingston)
เขาเซ็นสัญญากับWWEในปี2006ร่วมฝึกกับDeep South Wrestling (DSW) Ohio Valley Wrestling (OVW) และFlorida Championship Wrestling (FCW) เปิดตัวในECWปี2007 และถูกดราฟท์ไปอยู่รอว์ในปี2008 ไม่นานก็คว้าแชมป์อินเตอร์คอนติเนนทัลสมัยแรกจากคริส เจริโคในไนท์ออฟแชมเปียนส์ (2008) ทำให้เป็นชาวกานาคนแรกที่ได้แชมป์ในWWE และยังเป็นแชมป์เส้นแรกในอาชีพของเขา ในรอว์ 27 ตุลาคม 2008 ก็ได้คว้าแชมป์โลกแท็กทีมร่วมกับซีเอ็ม พังก์ ก่อนเสียแชมป์เพียงไม่กี่เดือนต่อมา ในโนเวย์เอาท์ (2009)ได้ร่วมอิลิมิเนชั่น แชมเบอร์ชิงแชมป์โลกเฮฟวี่เวทแต่ยังไม่ทันจะขึ้นเวทีก็ถูกเอดจ์ลอบทำร้ายจนเสียสิทธิ์ ในรอว์ 1 มิถุนายน 2009 ได้คว้าแชมป์ยูเอสสมัยแรกจากเอ็มวีพี ก่อนเสียให้เดอะมิซ ในโอเวอร์เดอะลิมิต (2010)ได้คว้าแชมป์อินเตอร์สมัย2จากดรูว์ แม็กอินไทร์ เสียให้ดอล์ฟ ซิกก์เลอร์ในสแมคดาวน์ 30 กรกฎาคม 2010
ในสแมคดาวน์ 7 มกราคม 2011 ได้คว้าแชมป์อินเตอร์คืนจากซิกก์เลอร์สมัยที่3 ก่อนเสียให้เวด บาร์เร็ตต์ ในเรสเซิลเมเนีย ครั้งที่ 27ได้ปล้ำแท็กทีม 8 คนจับคู่กับบิ๊กโชว์ เคนและซานติโน มาเรลลาชนะเดอะคอร์ไปได้ โคฟีได้ถูกดราฟท์ไปอยู่รอว์ และคว้าแชมป์ยูเอสสมัยที่2ได้จากเชมัสในเอ็กซ์ตรีมรูลส์ (2011) ก่อนเสียแชมป์ให้ซิกก์เลอร์ในแคปิเทล พูนิชเมนท์ ในรอว์ 22 สิงหาคม โคฟีและอีแวน บอร์นคว้าแชมป์แท็กทีม WWEได้จากไมเคิล แมคกิลลิคัตตีและเดวิด โอทังกา ในป้องกันแชมป์จากปรีโมและเอปีโกไปได้ ก่อนจะเสียให้ปรีโมและเอปีโกในเฮาส์โชว์ 2012 ในรอว์ 30 เมษายน โคฟีและอาร์-ทรูธได้คว้าแชมป์แท็กทีมจากปรีโมและเอปีโก ในไนท์ออฟแชมเปียนส์ (2012)เสียแชมป์ให้แดเนียล ไบรอันและเคน ในเมนอีเวนต์ 17 ตุลาคม ได้คว้าแชมป์อินเตอร์สมัยที่4จากเดอะมิซ ในรอว์ 31 ธันวาคม เสียแชมป์ให้เวด บาร์เร็ตต์ ในรอว์ 15 เมษายน 2013 ได้คว้าแชมป์ยูเอสเป็นสมัยที่3จากซีซาโร ในเอ็กซ์ตรีมรูลส์ (2013)เสียแชมป์ใหดีน แอมโบรส 1 ในสมาชิกของเดอะชีลด์
ในเดือนพฤศจิกายน 2014 โคฟีได้เปิดตัวในนามเดอะนิวเดย์พร้อมกับเซเวียร์ วูดส์และบิ๊กอี ในเอ็กซ์ตรีมรูลส์ (2015)นิวเดย์ได้คว้าแชมป์แท็กทีมร่วมกันเป็นสมัยแรกจากไทสัน คิด และซีซาโร ในมันนีอินเดอะแบงก์ (2015)โคฟีได้เข้าร่วมชิงกระเป๋าสัญญาชิงแชมป์โลกแต่ก็ไม่สำเร็จ คืนเดียวกันนิวเดย์(บิ๊กอีและวูดส์)เสียแชมป์ให้ไพรม์ไทม์เพลเยอส์(ดาร์เรน ยังและไทตัส โอนีล) ในซัมเมอร์สแลม (2015)นิวเดย์ก็ชิงคืนมาได้เป็นสมัยที่สอง วันที่ 17 มีนาคม 2016 โคฟีได้ทำลายสถิติครองแชมป์แท็กทีมได้นานที่สุด 541 วัน ในนิวเดย์เสียแชมป์ให้กับซีซาโรและเชมัสจบสถิติการครองแชมป์ที่ยาวนานที่สุดในประวัติศาสตร์ 483 วัน ในปี2017นิวเดย์ได้ย้ายมาสแมคดาวน์และได้คว้าแชมป์สแมคดาวน์แท็กทีม WWE
เขาเกิดที่จาเมกา ได้รับการฝึกฝนศิลปะการป้องกันตัวของบราซิลจากคาโปเอร่า เขาเป็นแฟนพันธุ์แท้ของ Boston Red Sox, Boston Celtics และ New England Patriots เขามีรอยสักของสัญลักษณ์แอฟริกาตะวันตกตามกระดูกสันหลังของเขาด้วยชุดของนกอินทรีปีกรอบกระดูกสันหลังของกระดูกสะบัก เขาเป็นเพื่อนสนิทกับอดีตนักมวยปล้ำ CM Punk ซึ่งเคยเป็นแชมป์โลกแท็กทีมร่วมกัน เขาแต่งงานกับ Kori Campfield มีบุตร 2 คน Khi และ Orion
แบริ่ง (แก้ความกำกวม)
แบริ่ง แบริง () อาจหมายถึง
รามาซาน รามาซานอฟ
รามาซาน รามาซานอฟ (; ) เจ้าของฉายา เดอะพันนิชเชอร์ เกิดวันที่ 22 มิถุนายน ค.ศ. 1984 เป็นนักมวยไทยและเป็นนักสู้ป้องกันตัวชาวรัสเซีย ปัจจุบัน เขาเป็นแชมป์รายการ WPMF มวยไทยโลกรุ่นเฮฟวีเวท ตลอดจนเป็นแชมป์ WMC มวยไทยนานาชาติ เขาได้เข้ามาอาศัยอยู่ในประเทศไทยตั้งแต่ ค.ศ. 2004
รามาซาน รามาซานอฟ เกิดที่เมืองมาคัชกาลา ซึ่งเป็นเมืองหลวงของสาธารณรัฐดาเกสถาน ในประเทศรัสเซีย และเริ่มชกมวยสากลเมื่ออายุได้ 13 ปี ต่อมาเมื่อเขามีอายุ 15 ปี ได้เกิดความรักในกีฬามวยไทย เขาย้ายมาอยู่ที่เมืองไทยพร้อมกับญาติของเขา ได้แก่ อาร์สลาน และมาโกเหม็ด มาโกเมดอฟ เพื่อตามเป้าหมายในการเข้าสู่สายอาชีพมวยไทย รามาซานได้เข้าประจำอยู่ที่ร่มโพธิ์ยิมในกรุงเทพ ภายในระยะเวลาเพียงไม่กี่ปี เขาได้ไต่ระดับจากรุ่นซุปเปอร์มิดเดิลเวทขึ้นสู่รุ่นครุยเซอร์เวท
เขาทำการชกไฟท์แรกเมื่ออายุได้ 19 ปีในประเทศไทย และเป็นแชมป์รายการแข่งระดับโลกในปี ค.ศ. 2004 ต่อมาในวันที่ 5 ธันวาคม ค.ศ. 2006 รามาซานได้เข้าร่วมในรายการ S1 เวิลด์เฮฟวี่เวททัวร์นาเมนท์ ซึ่งจัดขึ้นที่กรุงเทพ ประเทศไทย เนื่องในวันพ่อแห่งชาติ และสามารถเอาชนะเอมมานูเอล พาเยท กับจาฟาร์ อาหมัดฮี โดยกรรมการเป็นผู้ตัดสินทั้งสองรายการ และได้ส่งเขาเข้าสู่รอบไฟนอล ที่ซึ่งเขาได้พบกับมาเรค ดิมิทริออฟ จากประเทศเบลารุส และรามาซานเป็นฝ่ายเอาชนะได้ด้วยการเตะต่ำในยกที่สอง
หนึ่งเดือนต่อมา ซึ่งตรงกับวันที่ 5 มกราคม ค.ศ. 2007 มีการจัดการแข่งขันที่ดูไบ ในสหรัฐอาหรับเอมิเรตส์ รามาซานได้เข้าสู่สังเวียนอีกครั้งและสามารถน็อคเอเวอร์ท ฟยีท นักชกชาวดัตช์ ในยกที่สี่ ของรายการ WMC มิดเดิลอีสท์
19 พฤษภาคม ค.ศ. 2007 เขาได้เข้าร่วมการแข่งขันเค-วัน เป็นครั้งแรก ในรายการ เค-วัน สแกดิเนเวีย จีพี 2007 แต่เป็นฝ่ายพ่ายแพ้ ด้วยการถูกธีโอดอร์ ซารีเยฟ ชนะน็อคในยกที่สอง
8 ธันวาคม ค.ศ. 2007 ในซิดนีย์ ออสเตรเลีย รามาซานสามารถหยุดสตีฟ แมคคินนอน ในยกที่สี่ของรายการ WMC อินเตอร์คอนติเนนทอล มวยไทยเฮฟวีเวท
19 กรกฎาคม ค.ศ. 2008 ในเคปทาวน์ แอฟริกาใต้ รามาซานได้กลายเป็นแชมเปี้ยนคนใหม่ของรายการ WPMF เฮฟวีเวทเวิลด์ โดยเอาชนะปีเตอ โมตอง ซึ่งเป็นที่ชื่นชอบของชาวแอฟริกาใต้ โดยชนะทีเคโอในยกที่สอง
โอเมก้า สปีดมาสเตอร์
โอเมก้า สปีดมาสเตอร์ โปรเฟสชันแนล (เลขอ้างอิงโอเมก้า: 3570.50.00) หรืออีกชื่อที่โอเมก้าเรียกว่า "มูนวอตช์" เป็นนาฬิกาไขลานด้วยมือซึ่งเปิดตัวในปี ค.ศ. 1957 และมีชื่อเสียงมาจากการที่มันได้รับเลือกจากองค์การนาซาให้นำไปใช้ในโครงการอะพอลโล โอเมก้า สปีดมาสเตอร์เป็นนาฬิกาข้อมือเรือนแรกที่ใส่บนดวงจันทร์ เมื่อบัซ อัลดรินสวมใส่สปีดมาสเตอร์ 145.012 เข้ากับโอเมก้า 321 กาลิเบอร์ เมื่อวันที่ 20 กรกฎาคม ค.ศ. 1969 (นีล อาร์มสตรองทิ้งนาฬิกาสปีดมาสเตอร์ของเข้าไว้ในยานสำรวจดวงจันทร์ อีเกิล ระหว่างการเดินบนดวงจันทร์)
ประวัติความเป็นมา
ในช่วงที่โครงการเจมินี่ขององค์การนาซ่ากำลังดำเนินการอยู่นั้น เป็นช่วงเวลาที่ยังไม่มีนาฬิกาเรือนใดที่ผ่านการรับรองว่าสามารถส่วมใส่ขณะท่องอวกาศได้ จึงมีการเสนอให้บริษัทผู้ผลิตนาฬิกายี่ห้อต่างๆ ส่งนาฬิกาที่ออกแบบสำหรับการท่องอวกาศเพื่อทำการทดสอบประสิทธิภาพ นอกจากนั้นแล้ว นาซ่ายังได้ส่งวิศวกรระบบสองคนไปหาซื้อนาฬิกาที่มีขายอยู่ตามปกติ โดยมองหารุ่นที่น่าจะสามารถนำไปใส่บนอวกาศได้ เพื่อนำมาทำการทดสอบ โดยเลือกนาฬิกาจับเวลาที่ใช้ระบบไขลานด้วยตนเอง
มีนาฬิกาทั้งหมดหกยี่ห้อที่ถูกซื้อและนำไปทดสอบที่นาซ่า สปีดมาสเตอร์ ผ่านการทดสอบมากมาย ไม่ว่าจะเป็นอุณหภูมิที่สูง ภาวะสุญญากาศ ความชื้น การกัดกร่อน การกระแทก ความเร่ง แรงดัน การสั่นสะเทือนและเสียง การทดสอบเสร็จสิ้นในวันที่ 1 มีนาคม ปี 1965 มีนาฬิกาสามยี่ห้อที่ผ่านการทดสอบอันหฤโหดมาได้ แต่มีเพียง สปีดมาสเตอร์ เท่านั้นที่ผ่านการทดสอบมาได้โดยแทบไม่มีความคลาดเคลื่อนเลย
โอเมก้า สปีดมาสเตอร์ ได้รับการรับรองอย่างเป็นทางการจากองค์การนาซ่าให้เป็นนาฬิกาสำหรับการปฏิบัติภารกิจบนอวกาศ และถูกนำไปใช้ขณะปฏิบัติภารกิจในอวกาศหลายๆครั้ง
รายการตัวจริง
รายการตัวจริง เป็นรายการเรียลลิตี้ที่มีวัตถุประสงค์ในการค้นหาพิธีกรรายการโทรทัศน์ รายการนี้ออกอากาศทางสถานีโทรทัศน์ไทยทีวีสีช่องสามในช่วงเดือนเมษายนถึงกรกฎาคม พศ ๒๕๔๗ โดยมีผู้ผลิตคือ วู๊ดดี้ วุฒิธร มิลินทจินดา และ ส้ม พรพรหม สายบัว รูปแบบของรายการมีความคล้ายคลึงกับรายการ The Apprentice ของโดนัลด์ ทรัมป์ โดยคัดเลือกผู้เข้าแข่งขันจำนวน ๑๒ คน และแบ่งเป็นสองทีม โดยแต่ละสัปดาห์จะมีโจทย์ในการแข่งขันจัดรายการทีวีประเภทต่างๆ และทีมที่แพ้จะต้องมีคนที่โดนคัดออกจากรายการหนึ่งคนทุกอาทิตย์ โดยผู้เข้าแข่งขันเรียงตามลำดับผลการแข่งขันมีดังต่อไปนี้
ภัทราภรณ์ กลั่นจัตุรัส (สวย) เจ้าหน้าที่สถานทูต เป็นผู้ชนะเลิศรายการตัวจริงคนแรกและคนเดียว
กีรติ ปัญญวุฒิไกร (ว๊อนท์)นักศึกษาปริญญาตรีด้านการท่องเที่ยว รองชนะเลิศ
ณัฐวุฒิ พิมพา (ดร.อาร์ท) อาจารย์มหาวิทยาลัยด้านการตลาด รองชนะเลิศ
สุชีวา สิทธิจินดา (หยุย) นักศึกษาปริญญาตรีจากอีสาน
จุฑามาศ บุญพิทักษ์ (เอ็นจอย) พริตตี้งานอีเว้นท์ ตัวประกอบหนัง
นภ้สนันท์ ประกฤตฤทธานนท์ (เอญ่า) ครูสอนภาษาอังกฤษ
มณวิภา เลี้ยงอำนวย (บัว) นางแบบ เจ้าหน้าที่การค้ารัสเซีย
อนภัสร์ ลิขิตมาศกุล (เอิ๊ก) นายแบบ ทนายความ
ประพนธ์ โอสถสัมพันธ์สุข (ป๊อบ) ครูสอนรำไทย
ศรัญพร ธรรมดุษฎี (อ้น) ครีเอทีฟโฆษณา
โดยกรรมการที่ตัดสินรายการนี้ได้แก่ จักรภพ เพ็ญแข ปนัดดา วงศ์ผู้ดี และ วราภรณ์ สมพงษ์
ตัวรายการถือว่าไม่ประสบความสำเร็จมากนักเนื่องจากเนื้อหาเต็มไปด้วยการแข่งขัน อิจฉาและผู้ชมเข้าใจว่าเป็นการจัดฉาก เนื่องจากผู้ผลิตรายการเคยทำรายการที่ชื่อว่า ไฮโซบ้านนอก ซึ่งมีการจัดฉากมาแล้ว นอกจากนี้การตัดต่อที่วกวนและสลับไปมาดูแล้วยากที่จะเข้าใจ แต่รายการนี้ก็มีเกร็ดเพิ่มเติมดังต่อไปนี้
จิรัฐชัย ชยุติ
เตชินท์ เป็นนักร้องชาวไทย แจ้งเกิดจากเวทีดัชชี่บอยแอนด์เกิร์ล 2007 จบการศึกษาระดับ ป.ตรี จากคณะมนุษยศาสตร์ ภาควิชา ศิลปนิเทศ สาขาดนตรีตะวันตก เอกขับร้อง มหาวิทยาลัยเกษตรศาสตร์ บางเขน 
ด้านชีวิตส่วนตัวปัจจุบันสมรสกับ ลลิดา เต็มถาวรกุล ชื่อเล่น หลิน แฟนสาวนอกวงการ ที่คบหาดูใจกันมากว่า 2 ปี เมื่อวันที่ 6 กุมภาพันธ์ พ.ศ. 2560 ที่โรงแรมพลาซ่า แอทธินี
จีโอซิตีส์
ยาฮู! จีโอซิตีส์ () เป็นบริการพื้นที่เว็บของ Yahoo! ปัจจุบันมีบริการเฉพาะในประเทศญี่ปุ่น
จีโอซิตี้ส์ก่อตั้งโดย David Bohnett และ John Rezner ช่วงปลายปี 1994 ในชื่อ Beverly Hills Internet (BHI)
ในตอนแรกนั้น ผู้ใช้จะเลือก "เมือง" ที่ต้องการจะวางหน้าเว็บของตนลงไป
"เมือง" เหล่านี้ ตั้งชื่อตามเมืองหรือภูมิภาคจริง ๆ ให้เข้ากับประเภทเนื้อหา ตัวอย่างเช่น เว็บไซต์เกี่ยวกับคอมพิวเตอร์ จะถูกวางใน "SiliconValley"
และไซต์ที่เกี่ยวกับความบันเทิงก็จะถูกจัดให้อยู่ใน "Hollywood" จึงเป็นที่มาของชื่อ "จีโอซิตีส์"
สิบหลังจาก ยาฮู! ซื้อกิจการจีโอซิตีส์ ยาฮูได้ประกาศว่าจะปิดให้บริการ GeoCities ในวันที่ 26 ตุลาคม 2009 และเว็บไซต์ต่าง ๆ จะใช้ไม่ได้ในวันที่ 27 ตุลาคม 2009 มีหน้าเว็บที่ผู้ใช้สร้างอย่างน้อย 38 ล้านหน้า ก่อนที่จีโอซิตีส์ จะปิดตัวลง สำหรับบริการ GeoCities Japan ในญี่ปุ่นยังคงให้บริการอยู่
โรแบร์โต กอกโก
โรแบร์โต กอกโก () เกิดวันที่ 16 พฤษภาคม ค.ศ. 1977 เป็นนักมวยไทยรุ่นซูเปอร์มิดเดิลเวท และเป็นนักมวยสากลรุ่นไลท์เฮฟวีเวทชาวอิตาลี เป็นแชมเปียนรายการ ISKA คิกบ็อกซิ่งเวิลด์สามสมัย และเป็นแชมเปียนรายการ WKN มวยไทยเวิลด์แชมเปียนสองสมัย
ยุนะ อิโต (ไอดอลลิ่ง)
ยุนะ อิโต () คือ ไอดอลญี่ปุ่น สังกัด "Box Corporation agency" และเป็นหนึ่งในสมาชิกรุ่นที่สี่ ของวง "ไอดอลลิ่ง!!!" หมายเลขประจำตัวคือ 23
ยุนะ อิโต เข้ามาเป็นสมาชิกรุ่นที่สี่ ของวง ไอดอลลิ่ง!!! เมื่อเดือน มีนาคม ปี พ.ศ. 2553 พร้อมกับสมาชิกอีกสี่คน
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 12 "Me ni wa Aoba Yama Hototogisu Hatsukoi"
เมะกะมุซุเมะ
เมกะโชโจะ () หรือเมกะเกิร์ล เป็นตัวละครการ์ตูนญี่ปุ่นรูปแบบหนึ่ง บ้างก็เรียกว่าเฮย์กิมุสุเมะ () หรือเมกะมุสุเมะ () ซึ่งมีที่มาจากผลงานของฟุมิคาเนะ ชิมาดะ เมกะโชโจะนั้นมักมีลักษณะเป็นเด็กหญิงในชุดคอสเพลย์หรือแอนดรอยด์ที่มีลักษณะคล้ายคลึงกับพาหนะอาวุธแบบต่างๆ
ต้นกำเนิดของเมกะโชโจะก็คือ MSโชโจะ () ซึ่งเป็นเด็กหญิงที่สวมชุดเกราะซึ่งมีลักษณะคล้ายกับโมบิลสูทในอะนิเมะกันดั้ม โดย MSโชโจะตัวแรกนั้นก็คือ "ดอมโชโจะ" ซึ่งมิกะ อาคิทากะได้วาดในนิตยสารกันดั้มเอซรายเดือนฉบับเดือนสิงหาคม ปีพ.ศ. 2525 โดยมีลักษณะคล้ายกับลามูจากเรื่องลามู ทรามวัยจากต่างดาว ซึ่งในปัจจุบัน นิตยสารกันดั้มเอซก็ยังคงลงภาพวาดของ MSโชโจะ ในลักษณะที่เป็นเหมือนคอลัมน์ล้อเลียนของกันพลารุ่นต่างๆ
ในปัจจุบันนั้น เมกะโชโจะไม่ได้จำกัดแค่หุ่นยนต์ในการ์ตูน แต่ยังรวมถึงอาวุธสงครามหรือพาหนะอื่นๆในความเป็นจริงด้วย
ปฏิบัติการแอ็บเซนชัน
ปฏิบัติการแอ็บเซนชั่น () เป็นชื่อรหัสใช้เรียกการรุกรานเกาะคาสเตโลริโซ นอกชายฝั่งตุรกี ของสหราชอาณาจักร ระหว่างสงครามโลกครั้งที่สอง เมื่อราวปลายเดือนกุมภาพันธ์ ค.ศ. 1941 กองทัพอิตาลีประสบความสำเร็จในการขับไล่กองทัพของสหราชอาณาจักรและออสเตรเลียที่พยายามเข้ายึดครองเกาะคาสเตโลริโซ ฝ่ายอิตาลีได้พยายามขัดขวางการยึดครองของสัมพันธมิตรโดยคาดการณ์ไว้ว่าเมื่อสามารถยึดเกาะคาสเตโลริโซได้ก็จะสามารถตัดการลำเลียงยุทธปัจจัยและสินค้าสำคัญที่เชื่อมต่อระหว่างอียิปต์และกรีซได้อีกด้วย
แกนนำประกอบด้วยหน่วยปฏิบัติการพิเศษสหราชอาณาจักรกว่า 200 คนที่ถูกขนส่งเพื่อสร้างค่ายป้องกันขึ้นบนเกาะคาสเตโลริโซ และ กองทัพเรืออังกฤษอีก 24 หน่วย วันที่ 24 กุมภาพันธ์ แผนแรกคือการสร้างแนวรบขึ้นบน หัวหาดสามารถส้างแนวให้ทันในเวลาเพียง 3 วันก่อนการมาถึงของกองทัพอิตาลี และได้สร้างเครื่องส่งสัญญาณเพื่อรวบรวมกองทหารอังกฤษที่ประจำการอยู่ที่ไซปรัสเพื่อจะได้เรียกมาสมทบเมื่อกองกำลังขาดแคลนทหาร และนาวิกโยธินรอยัลเริ่มต้นส้างท่าเรือเชื่อมโยงไปถึงเนินเขาของเกาะหลังจากเรือดำน้ำปาร์เทียนทำสำรวจก่อนหน้านี้ของชายฝั่ง อิตาลีจึงส่งเรือสอดแนมที่มีชื่อว่า"ลูโม่" ที่พลางเป็นเรือสินค้าเข้าไปในบริเวณเกาะคาสเตโลริโซเพื่อสำรวจที่ตั้งที่ชัดเจนแต่ก็ได้แต่ข้อมูลที่ตั้งของท่าเรือเท่านั้น ก่อนที่จะถูกปืนใหญ่จากกองเรือรบอังกฤษยิงทิ้ง
ฝ่ายอิตาลีได้ตัดสินใจเด็ดขาดและส่งกองทัพอากาศบินเข้าไปในเกาะคาสเตโลริโซ เป้าหมายคือทิ้งระเบิดบริเวณท่าเรือและปราสาทที่ตั้งอยู่บนภูเขาของเกาะ โดยเชื่อว่าหน่วยปฏิบัติการพิเศษฝ่ายสัมพันธมิตรอาจใช้เป็นที่มั่น กองทัพเรืออิตาลีเริ่มการโจมตีโดยพยายามใช้คลื่นรบกวนการสื่อสารของกองเรือฝ่ายสัมพันธมิตร และทำให้ฝ่ายสัมพันธมิตรค้นหากองเรืออิตาลีไม่เจอ ฝ่ายอิตาลีจึงโจมตีเรือสัมพันธมิตรเสียหายอย่างหนัก กองทัพอิตาลีเริ่มยกพลขึ้นบกทำให้กินเนื้อที่เพิ่มขึ้นการรบเชื่อมโยงไปถึงประมาณ 240 กิโลเมตร ทหารสัมพันธมิตรทางตอนเหนือของท่าเรือถูกระเบิดทำให้กระจัดกระจาย ในขณะที่กองกำลังหน่วยปฏิบัติการพิเศษบริเวณท่าเรือและผู้ว่าราชการของเกาะคาสเตโลริโซ และถูกระเบิดเสียชีวิตได้รับบาดเจ็บอีกมากมาย ฝ่ายสัมพันธมิตรเริ่มส่งสัญญาณเตือนภัยที่ทำแบบล่าช้า ฝ่ายอิตาลีได้ขึ้นฝั่งเสียก่อนที่สัมพันธมิตรจะใช้สัญญาณเตือนให้รับรู้ ฝ่ายสัมพันธมิตรถูกโจมตีต้องถอยร่นประมาณ 40 กิโลเมตรลงมาที่ชายฝั่ง จนแอนดรู คอนทิงแฮมส่งสัญญาณขอกองกำลังเสริมเพื่อยับยั้งการยกพลขึ้นบกของอิตาลี แต่กองเรือลำเลียงไม่สามารถหาตำแหน่งที่ชัดเจนพอจึงส่งกำลังเสริมมาไม่ได้
การดำเนินงานได้รับการอธิบายโดยพลเรือเอกคอนทิงแฮมเป็น"การวางแนวป้องกันที่สร้างความเสื่อมเสียและสะท้อนให้เห็นช่องโหว่เพียงอย่างมากให้แก่ศัตรู" คณะกรรมการส่งเสริมการสอบถามพบว่าการพิจารณาผิดบัญชาการ ล่อแทนการติดต่อด้วยพลังศัตรูโดยไม่ชักช้าเป็นกุญแจสำคัญในการ ความล้มเหลวของการเชื่อมโยงไปถึงหลักและการแยก บัญชาการอังกฤษหลายคนประหลาดใจโดยการเกิดปฏิกิริยาที่แข็งแกร่งของชาวอิตาเลียน ทหารอิตาลียังคงอยู่ในการโจมตีและสามารถยึดครองหมู่เกาะดาลโดแนลจนผนวกเป็นส่วนหนึ่งของจักรวรรดิเมื่อปี ค.ศ.1943
มาร์ฟิโอ คาโนเล็ตติ
มาร์ฟิโอ คาโนเล็ตติ () เจ้าของฉายา เดอะวอริเออร์ไทเกอร์ เกิดวันที่ 12 มิถุนายน ค.ศ. 1978 เป็นหนึ่งในนักมวยไทยรุ่นมิดเดิลเวทชาวบราซิลผู้ประสบความสำเร็จตลอดกาล เขาเป็นแชมป์รายการ WKN มวยไทยบราซิลเลี่ยนแชมเปี้ยนสามสมัย และเป็นแชมป์รายการ K-1 บราซิล แมกซ์ GP 2002
มาร์ฟิโอ คาโนเล็ตติ ฝึกมวยไทยมาเป็นระยะเวลา 13 ปี เขาเริ่มฝึกฝนภายหลังจากที่ได้ชมภาพยนตร์ของฌอง-คล็อด แวน แดมม์ นั่นเป็นครั้งแรกที่เขาได้เห็นนักสู้ผู้ใช้วิชามวยไทยในการแสดง เขาจึงเริ่มตัดสินใจเริ่มฝึกฝนอย่างจริงจัง โดยไม่ได้มุ่งเน้นการฝึกกีฬารูปแบบอื่น นอกจากมุ่งฝึกฝนเฉพาะมวยไทยเป็นหลักเท่านั้น โดยฝึกฝน 6 วันต่อสัปดาห์ เวลารวมในการฝึกฝนเฉลี่ย 6 ชั่วโมงต่อวัน โดยเทคนิคที่เขาชื่นชอบมากที่สุดคือการเตะต่ำ
ครั้งหนึ่ง มาร์ฟิโอ เคยให้สัมภาษณ์แก่สื่อบัลแกเรียว่า มวยไทยให้ทุกสิ่งแก่เขา มวยไทยคือชีวิตของเขา เขามีชีวิตอยู่เพื่อมวยไทย
ณัฐวุฒิ พิมพา
รองศาสตราจารย์ ดร.ณัฐวุฒิ พิมพา เป็นนักวิชาการชาวไทย ณ (Royal Melbourne University of Technology) ประเทศออสเตรเลีย โดยมีผลงานทางวิชาการในด้านการตลาดและการจัดการระหว่างประเทศ และ มีบทบาทต่อสื่อมวลชนภายในประเทศออสเตรเลียในฐานะนักวิชาการผู้นำเสนอข้อมูลด้านเศรษฐกิจและสังคมของประเทศไทยและอาเซียนในออสเตรเลีย โดยเฉพาะในช่วงวิกฤตการเมืองไทย รศ. ดร.ณัฐวุฒิ พิมพา เป็นหนึ่งในผู้ร่วมวิพากษ์ความเคลื่อนไหวในประเทศไทยและจริยธรรมทางธุรกิจในไทยให้สื่อมวลชนในออสเตรเลียและเอเชีย เช่น Channel News Asia, Australian Broadcasting, SBS Radio
รศ.ดร.ณัฐวุฒิ เป็นศิษย์เก่าโรงเรียนสวนกุหลาบวิทยาลัย จบปริญญาตรีในสาขาภาษาอังกฤษและประว้ติศาสตร์เอเชียตะวันออกเฉียงใต้จากคณะอักษรศาสตร์ จุฬาลงกรณ์มหาวิทยาลัย ปริญญาโทและเอกจาก มหาวิทยาลัยวิกตอเรีย และ มหาวิทยาลัยโมนาช โดยทุนรัฐบาลไทย เคยเป็นข้าราชการกระทรวงศึกษาธิการ และ อาจารย์ด้านการบริหาร ณ มหาวิทยาลัยบูรพา
ผลงานทางวิชาการในสาขาการจัดการระหว่างประเทศและการศึกษาของ รศ.ดร.ณัฐวุฒิ ตีพิมพ์ในวารสารนานาชาติเป็นจำนวนมาก เช่น , Journal of Studies in International Education, International Journal of Training and Development, Journal of Asia-Pacific Management, International Journal of Globalisation and Business นอกจากนี้ยังเป็นบรรณาธิการวารสารวิชาการด้านธุรกิจไทยและไทยศึกษา The International Studies of Thai Business, Society and Culture
Global Marketing for Australian Education (2010)
Marketing Like a Professional (2006)
Poverty Alleviation and Business(2013)
Business and Human Rights (2013)
International Business Education (2011)
Embracing Guanxi (2010)
Transnational MBA in Thailand (2009)
Internationalisation of Australian Education (2009)
Kingsgate's Thai Mine and Community Engagement
Lessons from South Korea's Chaebol Economy
Growth in Our MIST
Politics Written in Blood
Class Warfare in Thailand
The Unlucky road for Yingluck
Australia and ASEAN
ABC Interview
รศ.ดร.ณัฐวุฒิเป็นตัวแทนนักวิชาการจากรัฐวิกตอเรียในองค์กร ซึ่งเป็นองค์กรเอ็นจีโอด้านการศึกษาระหว่างประเทศในออสเตรเลียและนิวซีแลนด์ และเป็นคอลัมน์นิสต์รับเชิญที่เขียนบทความด้านจริยธรรมทางธุรกิจให้กับนิตยสาร Business Plus, Forbes Thailand และเว็บไซต์ the Conversation
อิฟไอบีลีฟ
อิฟไอบีลีฟเป็นอัลบั้มที่ 4 ของไม คุรากิ ออกจำหน่ายวันที่ 9 กรกฎาคม พ.ศ. 2546 โดยในอัลบั้นนี้ได้มีการร้องเพลงร่วมกันกับสเตฟานี ซุนหรือเรียกอีกชื่อว่า ซุน ยาง ซีในเพลงสุดท้ายของอัลบั้มที่มีชื่อว่า ทูไนท์, ไอ ฟีล โครช ทู ยู (Tonight, I feel close to you) อัลบั้มนี้มีรหัสซีดีคือ GZCA-5031
อัลบั้มนี้เป็นอัลบั้มที่ 4 ของไม คุรากิ ออกจำหน่ายวันที่ 9 กรกฎาคม พ.ศ. 2546 อัลบั้มนี้มีรหัสซีดีคือ GZCA-5031 อัลบั้มนี้ได้นำไปประกอบโฆษณา SEA BREEZE อีกทั้งอัลบั้มนี้ยังมีการร้องเพลงร่วนกันในเพลง "ทูไนท์,ไอ ฟีล โครช ทู ยู" (Tonight, I feel close to you) กับ ซุน ยาง ซี
อัลบั้มนี้ซารด์ประจำสัปดาห์ที่อันดับ 1 โดยสัปดาห์แรกขายได้ 251,218 ชุด อัลบั้มนี้อยู่ในโอริคอนซาร์ต 20 สัปดาห์ ยอดขายรวมทั้งหมด 444,536 ชุด เป็นอัลบั้มที่ขายดีอันดับที่ 24 ประจำปีพ.ศ. 2546 อัลบั้มนี้ได้รับรางวัลรับรองสถานะและได้ประกาศนียบัตรจาก RIAJ ประเภท 2x Platinum
รักกระหน่ำซัมเมอร์เซล
รักกระหน่ำซัมเมอร์เซล เป็นละครซิตคอม จาก "โต๊ะกลม โทรทัศน์" ในเครือ เวิร์คพอยท์ เอ็นเทอร์เทนเมนท์ กำกับการแสดงโดย วิรัตน์ เฮงคงดี นำแสดงโดย กฤษณกันท์ มณีผกาพันธ์ ธันย์ชนก ฤทธินาคา รพีภัทร เอกพันธ์กุล และ กรรณาภรณ์ พวงทอง ออกอากาศ ภายในปี 2553 ทาง ช่อง 7 สี
มันโมหัน สิงห์
มันโมหัน สิงห์ () หรือ มันโมฮัน ซิงห์ อดีตนายกรัฐมนตรีอินเดีย เข้ารับตำแหน่งเมื่อวันที่ 22 พฤษภาคม พ.ศ. 2547 โดยเขาเป็นชาวซิกซ์โดยกำเนิด เมื่อวันที่ 22-26 พฤศจิกายน พ.ศ. 2552 มันโมหัน สิงห์ ได้เยือน สหรัฐอเมริกา และ ได้รับการต้อนรับเป็นอย่างดีจากบารัก โอบามา
คณะธุรกิจการบริการ มหาวิทยาลัยรามคำแหง
คณะธุรกิจการบริการ มหาวิทยาลัยรามคำแหง () เป็นคณะที่ดำเนินการสอนรายวิชาด้านสาขาธุรกิจการบริการ เป็นธุรกิจที่เกี่ยวกับการบริการในรูปแบบต่าง ๆ เพื่อตอบสนองความต้องการของผู้บริโภค เช่น ความสะดวก สบาย ความปลอดภัย ความบันเทิง โดยคิดค่าบริการเป็นค่าตอบแทน เช่น ธุรกิจการท่องเที่ยว ธุรกิจการโรงแรม ธุรกิจการขนส่ง ธุรกิจร้านอาหาร โรงพยาบาล ของมหาวิทยาลัยรามคำแหง และเป็นคณะที่จัดตั้งเป็นหน่วยงานภายในของ กองบริการการศึกษา โดยเริ่มเปิดสอนหลักสูตรบริหารธุรกิจบัณฑิต ระดับปริญญาตรี ในหลักสูตร 1 สาขาวิชา
1.รองศาสตราจารย์นพคุณ คุณาชีวะ
เอ็กซ์ตรีมรูลส์ (2010)
เอ็กซ์ตรีมรูลส์ 2010 () เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) ที่จัดหลังศึกใหญ่ เรสเซิลเมเนีย ครั้งที่ 26 จัดเมื่อวันที่ 25 เมษายน ค.ศ. 2010 ณ นิวออร์ลีนส์แอรีนา ในนิวออร์ลีนส์ รัฐลุยเซียนา ซึ่งเป็นการจัดรายการที่นำเสนอโดย KFC โดยแสดงนักมวยปล้ำจาก รอว์ และ สแมคดาวน์ ในรายการนี้มีการแข่งขันปล้ำกัน 8 รายการตามตาราง ซึ่งตามจริงมี 9 รายการ ดังนี้
ฟุริฟุริไอดอลลิ่ง!!!
ฟุริฟุริไอดอลลิ่ง!!! (; ) คือ กลุ่มนักร้องย่อยของ "ไอดอลลิ่ง!!!" วงไอดอลหญิงของประเทศญี่ปุ่น ซึ่งขณะนั้น ไอดอลลิ่ง!!!ได้มีการแบ่งกลุ่มออกทั้งหมด 4 กลุ่มด้วยกัน
ในส่วนของการออกผลงานซิงเกิลนั้น ยังคงใช้ในชื่อของไอดอลลิ่งอยู่ ซึ่งฟุริฟุริไอดอลลิ่ง!!!ได้ออกผลงานในซิงเกิลที่ 5 คือ "ฮันนินวะ อะนาตะ เดส/นาการะ" ร่วมกับกลุ่ม "กิสะกิสะ ไอดอลลิ่ง!!!" ซึ่งฟุริฟุริไอดอลลิ่ง!!! ได้ร้องเพลง "ฮันนินวะ อะนาตะ เดส" และ กิสะกิสะ ไอดอลลิ่ง!!! ร้องเพลง "นาการะ"
การแบ่งกลุ่มนักร้องย่อยในครั้งนี้ ถือได้ว่า เป็นแ่บ่งกลุ่มเพื่อออกผลงานซิงเกิ้่ลเพียงผลงานเดียว แล้วกลุ่มนักร้องย่อยทั้งหมดก็จะกลับมารวมตัวกันในชื่อ "ไอดอลลิ่ง" เช่นเดิม เพื่อออกผลงานต่อไป
สมาชิกของ ฟุริฟุิริไอดอลลิ่ง!!! มีทั้งหมด 4 คนด้วยกัน คือ